**Likumprojekta "Grozījumi Satversmes tiesas likumā"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Satversmes tiesas likumā" (turpmāk – likumprojekts) izstrādāts Satversmes tiesas neatkarības nodrošināšanai un Satversmes tiesas tiesneša statusa nostiprināšanai.  Likumprojekts paredz:   1. Satversmes tiesas tiesnešu sociālās garantijas pēc pilnvaru termiņa beigām; 2. Satversmes tiesas budžeta autonomiju; 3. Satversmes tiesā Administratīvā vadītāja vietas izveidi; 4. juridiskās palīdzības sniedzēja pilnvarojumu lietās, kad juridiskās palīdzības saņēmējam tiek sniegta valsts nodrošinātā juridiskā palīdzība. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos:  1) par Satversmes tiesneša statusam nepieciešamajām garantijām pēc amata termiņa beigām;  2) par Satversmes tiesas administratīvo pārvaldību un Satversmes tiesas budžeta garantijām.  Lai minēto sasniegtu, ir izstrādāti vairāki saistīti likumprojekti un Ministru kabineta noteikumu projekts.  Saskaņā ar likuma "Par tiesu varu" 1. un 3. pantu Latvijas Republikā līdzās likumdošanas un izpildu varai pastāv neatkarīga tiesu vara. Tiesu vara Latvijas Republikā pieder rajonu (pilsētu) tiesām, apgabaltiesām, Augstākajai tiesai un Satversmes tiesai, bet izņēmuma stāvokļa vai kara laikā — arī karatiesām. Satversmes tiesas tiesiskais statuss noteikts Latvijas Republikas Satversmes 85. pantā paredzot, ka Latvijā pastāv Satversmes tiesa, kas likumā noteiktās kompetences ietvaros izskata lietas par likumu atbilstību [Satversmei](https://likumi.lv/ta/id/57980-latvijas-republikas-satversme), kā arī citas ar likumu tās kompetencē nodotās lietas. Satversmes tiesa ir tiesīga atzīt par spēkā neesošiem likumus un citus aktus vai to daļas. Tādējādi Satversmes tiesa ir viens no fundamentālākajiem valsts konstitucionālajiem orgāniem, kas ietilpst tiesu varas atzarā, proti, Satversmes tiesa īsteno neatkarīgu tiesas spriešanu konstitucionālās uzraudzības jautājumos. Satversmes tiesas darbību regulē Satversmes tiesas likums.  Satversmes tiesas tiesnešus uz likumā noteikto laiku apstiprina Saeima ar ne mazāk kā 51 Saeimas locekļa balsu vairākumu.  Atsevišķi Satversmes tiesas tiesneša statusa jautājumi ir reglamentēti Satversmes tiesas likumā, bet tie netiek regulēti Satversmes tiesas tiesneša statusam nepieciešamajā apjomā. Lai nodrošinātu Satversmes tiesas tiesneša statusam nepieciešamās sociālās garantijas, nepieciešami grozījumi Satversmes tiesas likumā un citos ar Satversmes tiesas tiesneša sociālo garantiju nodrošināšanu saistītos normatīvajos aktos.  Šobrīd Satversmes tiesas likuma 7. panta ceturtā daļa paredz, ka, ja par Satversmes tiesas tiesnesi apstiprināta persona, kas saskaņā ar likumu "[Par tiesu varu](https://likumi.lv/ta/id/62847-par-tiesu-varu)" apstiprināta par tiesnesi bez pilnvaru termiņa ierobežojuma, tai pēc Satversmes tiesas tiesneša pilnvaru izbeigšanās ir tiesības atgriezties iepriekšējā tiesneša amatā, ja tā nav sasniegusi tiesneša amata pildīšanai noteikto maksimālo vecumu, citas garantijas pēc Satversmes tiesneša amata pilnvaru termiņa beigām Satversmes tiesas likums neparedz.  Izvērtējot Satversmes tiesas tiesnešu sociālo garantiju apjomu, kā arī ārvalstu konstitucionālo tiesu tiesnešu sociālās garantijas, izdarīti secinājumi, ka Satversmes tiesas tiesnešu sociālo garantiju sistēmu nepieciešams pilnveidot, nodrošinot Satversmes tiesnesim atbilstošas sociālās garantijas pēc pilnvaru termiņa beigām. No Satversmē nostiprinātā Satversmes tiesas konstitucionālā statusa izriet, ka attiecīgi nodrošināms tāds Satversmes tiesas tiesneša statuss, kas pilnībā atbilst tiesu varas nozīmībai kopumā gan atspoguļo Satversmes tiesas konstitucionālo statusu un īpašās funkcijas, nodrošinot visu valsts varas atzaru līdzsvaru.  Satversmes tiesas tiesneša pilnvaru termiņš ir 10 gadi, līdz ar to, valsts interesēs būtu pēc Satversmes tiesas tiesneša pilnvaru beigām šo pieredzi izmantot valsts labā. Ņemot vērā to, ka ne visi Satversmes tiesas tiesneši pēc pilnvaru termiņa beigām atbildīs pensionēšanās vecumam vai izvēlēsies pensionēties, ja viņu kopējais izdienas stāžs saskaņā ar likuma "Par tiesnešu izdienas pensijām 3. pantu ir vismaz 20 gadi, Satversmes tiesnesim pēc pilnvaru termiņa beigām būtu nodrošināmas tiesības pretendēt uz vakanto Augstākās tiesas tiesneša amatu, kas būtu kā pienācīgs karjeras, vai nodrošināmas tiesības ieņemt iepriekšējo vai līdzvērtīgu amatu valsts pārvaldes iestādē, kurā persona pildījusi ierēdņa amata pienākumus pirms iecelšanas Satversmes tiesneša amatā, kā arī tiesības tikt ieceltam vakantajā valsts civildienesta ierēdņa amatā atbilstoši šīs amata vietas pretendentam izvirzītajām prasībām. Likumprojekts paredz nodrošināt Satversmes tiesneša statusam un neatkarības prasībām atbilstošākas materiālās garantijas pēc pilnvaru termiņa beigām, paredzot atlaišanas pabalsta Satversmes tiesas tiesnesim pēc pilnvaru termiņa beigām izmaksu. Atlaišanas pabalsta mērķis savā veidā motivēt kļūt par Satversmes tiesas tiesnešiem, ar skaidri noteiktām garantijām pēc pilnvaru termiņa beigām, tādējādi nodrošinot, ka personas ienākumi nesamazinās līdz ar pilnvaru termiņa beigām, kā arī noturēt Satversmes tiesas tiesnesi amatā visus 10 gadus.  Ievērojot minēto, likumprojekts papildus jau Satversmes tiesas likuma 7. panta ceturtajā daļā noteiktajai Satversmes tiesneša garantijai (ar likumprojektu minētā garantija iekļauta likumprojekta 2. punktā, kas paredz Satversmes tiesas likumu papildināt ar jaunu 71. pantu, izslēdzot 7. panta ceturto daļu) pēc pilnvaru termiņa beigām Satversmes tiesnesim paredz:  1. tiesības viena gada laikā pēc pilnvaru termiņa beigām pretendēt uz vakanto Augstākās tiesas tiesneša amatu, ja Satversmes tiesas tiesnesis nav sasniedzis tiesneša amata pildīšanai noteikto maksimālo vecumu;  2. tiesības viena gada laikā tikt ieceltam vakantajā valsts civildienesta ierēdņa amata vietā atbilstoši šīs amata vietas pretendentam izvirzītajām prasībām.  3. tiesības ieņemt līdzvērtīgu ierēdņa amatu, ja līdz apstiprināšanai par Satversmes tiesas tiesnesi persona ieņēma ierēdņa amatu atbilstoši Valsts civildienesta likumam;  4. Atlaišanas pabalstu, kas tiek noteikts atbilstoši Valsts un pašvaldību institūciju amatpersonu un darbinieku atlīdzības likumam.  Kopš 2019. gada 1. janvāra atbilstoši Valsts nodrošinātās juridiskās palīdzības likumā noteiktajam personām tiek nodrošinātas tiesības saņemt valsts nodrošināto juridisko palīdzību Satversmes tiesas procesā. Persona, kas vēlas saņemt juridisko palīdzību, vēršas Juridiskās palīdzības administrācijā ar iesniegumu par juridisko palīdzību Satversmes tiesas procesā, kuru Juridiskās palīdzības administrācija izvērtē un atbilstoši Valsts nodrošinātās juridiskās palīdzības likumā noteiktajiem nosacījumiem pieņem lēmumu par juridiskās palīdzības piešķiršanu. Pozitīva lēmuma gadījumā tiek izdots norīkojums par valsts nodrošinātās juridiskās palīdzības sniegšanu, atbilstoši kuram juridiskās palīdzības sniedzējs personai sniedz juridiskās konsultācijas, sagatavo nepieciešamos procesuālos dokumentus, kā arī tiesas mutvārdu procesā nodrošina juridiskās palīdzības sniegšanu tiesas sēdē. Minētais nozīmē, ka Juridiskās palīdzības administrācijas izsniegtais norīkojums par juridiskās palīdzības nodrošināšanu ir dokuments, kas apliecina juridiskās palīdzības sniedzēja pilnvarojumu un citi dokumenti (piemēram, advokāta orderis, pilnvara) tam papildus nav nepieciešami. Ņemot vērā minēto, lai nodrošinātu vienotu izpratni un neradītu šaubas par valsts nodrošinātās juridiskās palīdzības sniedzēja pilnvarojumu Satversmes tiesas procesā, ir nepieciešams Satversmes tiesas likuma 23. pantu papildināt ar normu, kas noteic juridiskās palīdzības sniedzēja pilnvarojumu lietās, kad juridiskās palīdzības saņēmējam tiek sniegta valsts nodrošinātā juridiskā palīdzība.  Satversmes tiesas likuma 37. pants noteic, ka Satversmes tiesu finansē no valsts budžeta. Lai nodrošinātu Satversmes tiesai kā konstitucionālam varas orgānam un augstākajai tiesu varas institūcijai absolūtu tās budžeta neatkarību un pastāvību, piemēram, lai izslēgtu iespēju Satversmes tiesas budžetu samazināt, nodrošinātu Satversmes tiesai rīcības brīvību plānojot un izlietojot savu budžetu, tostarp pārcelt neizlietoto budžeta daļu un veidot uzkrājumu ilgtermiņu projektu īstenošanai, u.c. likumprojekts papildina Satversmes tiesas likuma 37. pantu ar jaunu teikumu, paredzot, ka Satversmes tiesa tiek finansēta tādā veidā, lai nodrošinātu Satversmes tiesas neatkarību un efektīvu konstitucionālās uzraudzības funkcijas veikšanu.  Saskaņā ar Satversmes tiesas likuma 13. panta pirmo daļu Satversmes tiesas priekšsēdētājs vada Satversmes tiesas sēdes, organizē tiesas darbu un pārstāv Satversmes tiesu. Tiesas darba vadīšana ietver arī saimnieciska un organizatoriska rakstura jautājumu risināšanu, piemēram, tādu kā iestādes rēķinu apmaksa, preču un pakalpojumu līgumu kontrolē, u.c., kas savukārt var radīt Satversmes tiesas neatkarības apdraudējumu. Lai Satversmes tiesas priekšsēdētāja tiešajos pienākumos neietilptu dažādu ar Satversmes tiesu saistītu administratīva rakstura jautājumu risināšana, likumprojekts paredz Satversmes tiesas likuma 40. pantu papildināt ar jaunu 1.1daļu, kas noteic, ka Satversmes tiesas administratīvo darbu organizē un nodrošina Administratīvais vadītājs, kuram ir padotas visas Satversmes tiesas amatpersonas un darbinieki.  Tiek paredzēts, ka atbilstoši Satversmes tiesas likuma 40. pantam Satversmes tiesas priekšsēdētājs noteiks Administratīvā vadītāja kompetenci iekšējā regulējumā. Vienlaikus tiek paredzēts, ka Administratīvam vadītājam tiks nodotas paraksta tiesības administratīvos jautājumos, kas paredzēs tiesības slēgt līgumus, pieņemt, atlaist darbiniekus, u.c. Grozījums nepieciešams, lai iezīmētu Satversmes tiesas likuma 40. panta deleģējuma plašo raksturu, proti, to, ka administratīvais vadītājs ir nevis atsevišķa struktūrvienība Satversmes tiesā, bet gan vadītājs, kuram padoti visi darbinieki un nodaļas, bet kurš atbild Satversmes tiesas priekšsēdētājam. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts kanceleja, Finanšu ministrija, Augstākā tiesa, Satversmes tiesas eksperts. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums skars Satversmes tiesas tiesnešus pēc pilnvaru termiņa beigām, attieksies uz Satversmes tiesas darbiniekiem un amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Likumprojekts šo jomu neskar. |  |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | 1. Likumprojekts "Grozījumi likumā "Par tiesu varu"", lai nodrošinātu, ka personai, kura ir bijusi Satversmes tiesas tiesneša, starptautiskās tiesas tiesneša vai pārnacionālas tiesas tiesneša amatā, ir iespēja pretendēt uz vakanto Augstākās tiesas tiesneša amatu vietu pirms atklāta pretendentu konkursa rīkošanas.  2. Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" paredz nodrošināt Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu saskaņā ar Valsts un pašvaldību institūciju amatpersonu un darbinieku atlīdzības likuma 11. pantā noteikto, atlaišanas pabalsta pēc Satversmes tiesas tiesneša pilnvaru termiņa beigām izmaksu palielināšanu no vienas mēnešalgas uz trim mēnešalgām, izslēgt no Valsts un pašvaldību institūciju amatpersonu un darbinieku atlīdzības likumā" normas, kas ierobežo Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu.  3. Likumprojekts "Grozījumi Valsts civildienesta likumā", kas paredz, ka valsts interesēs Satversmes tiesas tiesnesi gada laikā pēc pilnvaru termiņa izbeigšanās, neorganizējot atklātu pretendentu konkursu, var iecelt vakantā ierēdņa amatā, ja persona atbilst amatam izvirzītajām prasībām;  Visi likumprojekti tiek virzīti vienlaicīgi. | | 2. | Atbildīgā institūcija | Tieslietu ministrija. | | 3. | Cita informācija | Nav. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Likumprojekts šo jomu neskar. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satversmes tiesa, Augstākā tiesa, jebkura valsts iestāde, kurā Satversmes tiesas tiesnesis pēc pilnvaru termiņa beigām var tikt iecelts vakantajā valsts civildienesta ierēdņa amatā. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Bajāre-Grīnberga 67036789

Sindija.Sube@tm.gov.lvKintija.Bajare-Grinberga@tm.gov.lv